ຄາດກັນວ່າ ການຂະຫຍາຍໂຕ ຂອງເສດຖະກິດເອເຊຍ ຈະຍັງຕໍ່າຢູ່ ໃນປີນີ້
UN ເວົ້າວ່າ ການເຕີບໂຕຊ້າລົງ ຂອງເສດຖະກິດ ໃນ​ຈີນ ແລະອິນເດຍ ເຮັດໃຫ້ການຄາດໝາຍ ດ້ານເສດຖະກິດ ຂອງເອເຊຍ-ປາຊິຟິກ ອ່ອນແອລົງ.
ຜົນການສໍາຫຼວດໃໝ່ບັ້ນນຶ່ງຂອງອົງການສະຫະປະຊາຊາດເວົ້າວ່າ ການ ເຕີບໂຕຊ້າລົງຂອງເສດຖະກິດໃນປະເທດຈີນ ແລະອິນເດຍ ຍ້ອນສະພາວະເສດຖະກິດຖົດຖອຍຢູ່ໃນພາກພື້ນຢູໂຣບ ບວກກັບການຂະຫຍາຍໂຕແບບບໍ່ແຂງແຮງ ຢູ່ໃນສະຫະລັດ ເຮັດໃຫ້ການຄາດໝາຍດ້ານເສດຖະກິດຂອງຂົງເຂດເອເຊຍ-ປາຊິຟິກອ່ອນຕົວລົງ ຕາມທີ່ Ron Corben ລາຍງານມາຈາກບາງກອກນັ້ນ ກໍແມ່ນວ່າ ຄະນະກໍາມາທິການເສດຖະກິດແລະສັງຄົມສໍາລັບຂົງເຂດ ເອເຊຍ ແລະປາຊິຟິກ ຂອງສະຫະປະຊາຊາດ ຫຼື UNESCAP ເວົ້າວ່າ ເຖິງແມ່ນເປັນທີ່ຄາດວ່າ ເສດຖະກິດລະດັບຂົງ ເຂດຈະ ເລີ່ມຟື້ນຕົວຄືນມາໃນປີ 2013 ນີ້ກໍຕາມ ແຕ່ກໍເບິ່ງຄືວ່າຈະມີປະຊາຊົນໃນຈໍານວນໜ້ອຍລົງ ທີ່ຈະກ້າວພົ້ນຈາກ ຄວາມ ທຸກຈົນໄປໄດ້ ໃນທ່າມກາງຊ່ອງວ່າງດ້ານລາຍໄດ້ທີ່ຂະຫຍາຍກວ້າງອອກໄປນັບມື້ນັ້ນ ທອງປານມີລາຍລະອຽດ ມາ ສະເໜີທ່ານ ບັນດານັກເສດຖະສາດຈາກຄະນະກໍາມາທິການເສດຖະກິດ ແລະສັງຄົມ ສໍາລັບພາກພື້ນເອເຊຍແລະປາຊິຟິກຂອງອົງການ ສະຫະປະຊາຊາດ ຫຼື UNESCAP ເວົ້າວ່າ ສະພາວະເສດຖະ ກິດຖົດຖອຍໃນຢູໂຣບ ບວກກັບການເຕີບໂຕດ້ານເສດຖະກິດ ທີ່ຊັກຊ້າຢູ່ໃນສະຫະ ລັດຢູ່ ກໍາລັງສົ່ງຜົນກະທົບໄປຍັງບັນດາ ເສດຖະກິດໃນຂົງເຂດເອເຊຍປາຊິຟິກ ໂດຍສະເພາະຈີນ ຊຶ່ງເປັນພະລັງຂັບດັນທີ່ສໍາຄັນຂອງເສດຖະກິດຂອງຂົງເຂດ ລາຍງານທົບທວນເບິ່ງສະພາບການດ້ານເສດຖະກິດຂອງຂົງ ເຂດດັ່ງກ່າວ ປະຈໍາເຄິ່ງປີ ຂອງອົງການ UNESCAP ທີ່ນໍາ ອອກ ເຜີຍແຜ່ເມື່ອວັນສຸກ ທີ 14 ທັນວາຜ່ານມານີ້ ໄດ້ຫລຸດອັດຕາການເຕີບໂຕຂອງເສດຖະກິດໃນ ຂົງເຂດເອເຊຍປາຊິ ຟິກ ລົງມາເປັນ 5 6 ເປີເຊັນສໍາລັບປີ 2012 ຈາກ 6 5 ເປີເຊັນ ກ່ອນໜ້ານີ້ ແຕ່ບັນດານັກເສດຖະສາດກໍຫວັງ ວ່າເສດຖະກິດ ຈະຟື້ນຕົວຄືນໃນປີ 2013 ການເຕີບໂຕຂອງເສດຖະກິດຈີນ ໄດ້ຊັກຊ້າລົງມາເປັນ 7 8 ເປີເຊັນໃນປີນີ້ ແລະບັນດາ ເສດຖະກິດແຫ່ງຂົງເຂດເອເຊຍປາຊິຟິກ ທີ່ເພິ່ງພາການເຕີບໂຕ ຂອງເສດຖະກິດຈີນ ສໍາລັບການສົ່ງອອກຂອງຕົນເອງນັ້ນ ກໍໄດ້ຮັບຄວາມເດືອດຮ້ອນຢ່າງໜັກໄປຕາມໆກັນ ການທໍານາຍການເຕີບໂຕຂອງຂົງເຂດກໍໄດ້ຖືກຕັດໃຫ້ຕໍ່າລົງ ເກືອບນຶ່ງ ເປີເຊັນ ການເຕີບໂຕໃນບັນດາເສດຖະກິດ ເຊັ່ນ ໄຕ້ຫວັນ ເກົາຫຼີໃຕ້ ແລະຮ່ອງກົງ ແມ່ນໄດ້ຖືກ ກະທົບໂດຍກົງຈາກການເຕີບໂຕທີ່ຊັກຊ້າລົງຂອງຈີນ ໃນຕອນທີ່ເກີດວິກິດການດ້ານເສດຖະກິດເມື່ອປີ 2008 ນັ້ນ ປາກົດວ່າ ຂົງເຂດເອເຊຍໄດ້ນໍາພາຕົນເອງໄປໄດ້ດີ ກວ່າພາກພື້ນຢູໂຣບແລະສະຫະລັດ ແຕ່ທ່ານ Anisuzzaman Chowdhury ຜູ້ອໍານວຍການພະແນກນະ ໂຍບາຍເສດຖະກິດມະຫາພາກແລະການ ພັດທະນາຂອງອົງການ ESCAP ເວົ້າວ່າ ມາບັດນີ້ ຂົງເຂດດັ່ງກ່າວບໍ່ສາມາດທີ່ຈະຫຼີກ ລ່ຽງຜົນກະທົບຈາກ ຄວາມອ່ອນແອທີ່ຍືດເຍື້ອແກ່ຍາວມາ ແລະຄວາມບໍ່ແນ່ນອນໃນ ບັນດາປະ ເທດເສດຖະກິດໃຫຍ່ໆນັ້ນ ທ່ານ ຊາວເດີຣີ ເວົ້າວ່າ: ທ່ານ ຊາວເດີຣີ ເວົ້າອີກວ່າ ນອກນີ້ຍັງມີຄວາມວິຕົກກັງວົນ ກ່ຽວກັບຊ່ອງຫວ່າງຂອງລາຍ ໄດ້ ທີ່ກວ້າງອອກໄປນັບມື້ ຢູ່ໃນຂົງເຂດເອເຊຍຕາເວັນອອກ ພ້ອມທັງກົນໄກພິທັກປົກປ້ອງ ສັງຄົມ ທີ່ອ່ອນແອນັ້ນ ທ່ານ ຊາວເດີຣີ ຍັງເຕືອນອີກວ່າ ຖ້າການເຕີບໂຕທີ່ຊັກຊ້າລົງໄປໃນຂົງເຂດເອເຊຍຕາ ເວັນອອກນັ້ນ ຈະເຮັດໃຫ້ປະຊາຊົນຫຼາຍລ້ານຄົນສ່ຽງຕໍ່ການທີ່ຈະຕົກຢູ່ໃນຄວາມທຸກຈົນ ຄືນໄດ້ອີກ ທ່ານ ຊາວເດີຣີ ເວົ້າວ່າ: ລາຍງານເວົ້າອີກວ່າ ນອກນີ້ແລ້ວ ເສດຖະກິດຂອງຂົງເຂດເອເຊຍຕາເວັນອອກທັງໝົດ ຍັງຖືກກະທົບຢ່າງໜັກຢູ່ຕໍ່ມາ ຍ້ອນການຂາດເຂີນໂຄງລ່າງພື້ນຖານຕ່າງໆນັ້ນ ສໍາລັບປີ 2013 ຕໍ່ໜ້ານີ້ ລາຍງານທໍານາຍວ່າ ການເຕີບໂຕທາງເສດຖະກິດຂອງຂົງເຂດ ເອເຊຍປາຊິຟິກ ຍັງຈະຢູ່ໃນລະດັບຕໍ່າກວ່າຄວາມສາມາດບົ່ມຊ້ອນຂອງຂົງເຂດ ໂດຍມີ ລົມຕ້ານການເຕີບໂຕທີ່ຍັງຮຸນແຮງຢູ່ ຊຶ່ງສ່ວນໃຫຍ່ກໍແມ່ນຍ້ອນເສດຖະກິດຈີນ ຍັງສືບຕໍ່ ຊັກຊ້າ ການຄ້າໂລກທີ່ຊົບເຊົາ ແລະລາຄາສິນຄ້າວັດຖຸດິບທີ່ຍັງຕໍ່າຢູ່ນັ້ນເອງ